買零食嚟講,相信好多人都會揀日本嘅嚟買,因為佢唔只好食咁簡單呀,就連個包裝都靚過人!啲色襯過晒、字體係自己間嘅、又有唔同style,食完真係連個盒都唔捨得掉呀,就算唔買,入超市淨係企定定望實啲包裝,對眼都已經覺得好飽喇!
朱古力包裝一定係啡色?傻豬嚟嘅,呢個包裝上面一粒朱古力都冇出現過,但都已經話到畀你知佢有幾濃可可味,咁咪就係高招囉。粒紫色可可咁靚,cut落嚟儲起佢先!
不過日本仔出名創意爆燈,當一個設計得咁靚嘅包裝盒遇上一個創作力量同幻想會嚇你一跳嘅高手,到底會發生咩事呢!?首先,喺粒紫色可可度cut幾條線……
再摺幾摺……嗚呀!係小強呀!好地地一粒可可竟然都畀你諗到用嚟整小強,你係得嘅!本身都覺得可可上面啲pattern幾有異國風情㗎,但係一變咗做小強,就即刻覺得密集恐懼症要發作喇,真係鬼整你咩!
これが、こうきて、こうきて、こうじゃ pic.twitter.com/2fmxrjDXi6— かにはる◆CITY東京 東7Q62b (@kani_haru) June 14, 2017
封面圖片、資料來源連結:kani_haru/twitter